**Elektros rinkos barometras: elektra Lietuvoje brango 28 proc.**

**Praėjusią savaitę didmeninė elektros kaina Lietuvoje augo 28 proc. ir siekė 60,10 Eur/MWh. Latvijoje ir Estijoje kaina kilo mažiau, po 12 proc., iki 52,73 Eur/MWh.**

„Elektros kainos augimui Baltijos šalyse didžiausią įtaką darė elektros energijos kainos kaimyninėse šalyse. Savaitinis biržos kainos augimas 37 proc. iki 57,92 Eur/MWh Švedijoje sąlygojo 71 proc. sumenkusį elektros srautą iš šios šalies. Tai ir buvo pagrindinė priežastis, kodėl Lietuvoje kaina augo daugiau nei kitose Baltijos šalyse. Latvijos ir Estijos kainai įtaką darė 9 proc. didesnis energijos srautas iš Suomijos ir 29 proc. – iš Rusijos“, – sako elektros tiekimo bendrovės „Elektrum Lietuva“ Verslo klientų skyriaus vadovas Artūras Zatulinas.

„NordPool“ biržos savaitinė kaina didėjo 6 proc. iki 41,66 Eur/MWh. Biržos kainos augimą lėmė keletas faktorių: savaitės pabaigoje atominės elektrinės gamyba Šiaurės šalyse siekė tik 53 proc. visų pajėgumų, taip pat 8 proc. krito ir vėjo gamyba.

Palyginti su ankstesne savaite, „NordPool“ regione elektros vartojimas išliko toks pats – 7 108 GWh, gamybos apimtys šiek tiek mažėjo iki 7 000 GWh.

**Lietuvoje augo ir elektros gamyba, ir vartojimas**

Gegužės 24-30 dienomis bendras elektros energijos suvartojimas Baltijos šalyse augo 1 proc. iki 484 GWh. Lietuvoje elektros energijos vartojimas, palyginti su ankstesne savaite, augo 3 proc. iki 216 GWh, Latvijoje vartojimas didėjo 1 proc. iki 130 GWh. Estijoje elektros energijos sunaudota 3 proc. mažiau – 138 GWh.

Elektros energijos gamybos apimtys Baltijos šalyse praėjusią savaitę augo 19 proc. ir siekė 290 GWh. Lietuvoje gamyba augo 13 proc. ir siekė 82 GWh, Latvijoje šis rodiklis augo 30 proc. iki 138 GWh, o Estijoje elektros energijos pagaminta 7 proc. daugiau, t. y. 70 GWh.

Per savaitę visos trys Baltijos šalys kartu pagamino 60 proc. joms reikalingos elektros energijos. Lietuvoje pagaminta 38 proc. šaliai reikalingos elektros energijos, Latvijoje – 106 proc., o Estijoje – 51 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse elektros gamintojos „Latvenergo“ (Latvija) antrinė įmonė. Įmonių grupė pagamina daugiausiai žaliosios energijos Baltijos šalyse, o Europoje patenka į TOP3 „žaliausių“ gamintojų sąrašą. Bendrovė „Elektrum Lietuva“ šiuo metu tiekia elektrą daugiau nei 9000 įmonių, savo elektros tiekėju įmonę pasirinko jau virš 22600 namų ūkių,* įmonė tiekia dujas beveik 500 bendrovių, yra įrengusi virš 400 saulės elektrinių bei 1,5 megavatų (MW) galingumo 1 mln. eurų vertės saulės parką pajūryje.